คำสั่งนายกรัฐมนตรีคำสั่งนายกรัฐมนตรีที่ ๒/๒๕๔๖เรื่องกำหนดมาตรการเพื่อแก้ไขและป้องกันภาวะการขาดแคลนน้ำมันเชื้อเพลิง[๑] ด้วยรัฐบาลได้มีนโยบายให้โอนงานที่กระทรวงการคลังรับผิดชอบในการทำหน้าที่เบิกจ่ายเงินและการบัญชีของทุนหมุนเวียนให้ฝ่ายเลขานุการเจ้าของโครงการเป็นผู้ดำเนินการ ประกอบกับคณะกรรมการบริหารนโยบายพลังงานในการประชุมเมื่อวันที่ ๑๓ สิงหาคม พ.ศ. ๒๕๔๖ได้มีมติเห็นชอบให้คณะกรรมการบริหารนโยบายพลังงานทำหน้าที่พิจารณาเฉพาะในส่วนที่เกี่ยวกับนโยบายด้านพลังงานเพื่อกลั่นกรองก่อนนำเสนอคณะกรรมการนโยบายพลังงานแห่งชาติโดยให้แยกงานพิจารณาอนุมัติการใช้จ่ายเงินของกองทุนน้ำมันเชื้อเพลิงออกและให้แต่งตั้งคณะอนุกรรมการขึ้นมาอีก ๑ ชุดเพื่อทำหน้าที่พิจารณาเกี่ยวกับการใช้จ่ายเงินของกองทุนน้ำมันเชื้อเพลิงโดยตรง ดังนั้นจึงมีความจำเป็นต้องปรับปรุงคำสั่งนายกรัฐมนตรีที่ ๑/๒๕๔๖ ลงวันที่ ๕ กุมภาพันธ์ ๒๕๔๖ เรื่องกำหนดมาตรการเพื่อแก้ไขและป้องกันภาวะการขาดแคลนน้ำมันเชื้อเพลิงฉะนั้นอาศัยอำนาจตามความในมาตรา ๓แห่งพระราชกำหนดแก้ไขและป้องกันภาวะการขาดแคลนน้ำมันเชื้อเพลิง พ.ศ. ๒๕๑๖ นายกรัฐมนตรีจึงมีคำสั่งกำหนดมาตรการเพื่อแก้ไขและป้องกันภาวะการขาดแคลนน้ำมันเชื้อเพลิงไว้ดังต่อไปนี้ข้อ๑ ให้ยกเลิกคำสั่งนายกรัฐมนตรี ที่ ๑/๒๕๔๖ลงวันที่ ๕ กุมภาพันธ์ ๒๕๔๖ เรื่องกำหนดมาตรการเพื่อแก้ไขและป้องกันภาวะการขาดแคลนน้ำมันเชื้อเพลิงข้อ๒ ในคำสั่งนี้กองทุน หมายความว่ากองทุนน้ำมันเชื้อเพลิงที่จัดตั้งขึ้นตามคำสั่งนี้น้ำมันเชื้อเพลิง หมายความว่า น้ำมันเบนซินน้ำมันก๊าด น้ำมันดีเซลน้ำมันเตาและน้ำมันที่คล้ายกันหรือน้ำมันสำหรับเครื่องยนต์ที่คล้ายกันและให้ความหมายรวมถึงก๊าซและยางมะตอยด้วยก๊าซ หมายความว่าก๊าซปิโตรเลียมเหลวที่ใช้เป็นก๊าซหุงต้มหรือก๊าซไฮโดรคาร์บอนเหลว ซึ่งได้แก่โปรเปน โปรปิลีน นอร์มัลบิวเทน ไอโซ-บิวเทนหรือบิวทีลีนส์อย่างใดอย่างหนึ่งหรือหลายอย่างรวมกันเป็นส่วนใหญ่คลังก๊าซ หมายความว่า สถานที่ พร้อมด้วยถังเก็บก๊าซอุปกรณ์และสิ่งอำนวยความสะดวกสำหรับใช้เก็บก๊าซเพื่อการขายส่งโดยมีถังก๊าซที่มีขนาดความจุตั้งแต่สองพันลูกบาศก์เมตรขึ้นไปถังก๊าซหุงต้ม หมายความว่าภาชนะที่ใช้บรรจุก๊าซที่มีขนาดบรรจุก๊าซไม่เกินถังละ ๕๐ กิโลกรัมแต่ไม่หมายความถึงภาชนะที่ใช้บรรจุก๊าซเพื่อใช้เป็นเชื้อเพลิงสำหรับยานพาหนะโรงกลั่น หมายความว่า โรงกลั่นน้ำมันเชื้อเพลิงสถานที่ผลิตและจำหน่ายน้ำมันเชื้อเพลิงภายในราชอาณาจักรและให้หมายความรวมถึงโรงแยกก๊าซในราชอาณาจักรที่ผลิตและจำหน่ายก๊าซเพื่อใช้ในราชอาณาจักรและโรงอุตสาหกรรมเคมีปิโตรเลียมและสารละลายด้วยสถานีบริการ หมายความว่าสถานที่ที่ดำเนินกิจการค้าน้ำมันเชื้อเพลิง โดยบริการจำหน่ายน้ำมันเชื้อเพลิงสำหรับยานพาหนะให้แก่ประชาชนแต่ไม่หมายความรวมถึงสถานีบริการที่เป็นของกระทรวง ทบวง กรม หรือรัฐวิสาหกิจและร้านค้าน้ำมันเชื้อเพลิงราคาน้ำมันเชื้อเพลิงที่ทำในราชอาณาจักร หมายความว่าราคาน้ำมันเชื้อเพลิงที่ผลิตและจำหน่าย ณ โรงกลั่นเพื่อใช้ในราชอาณาจักรราคาน้ำมันเชื้อเพลิงที่นำเข้า หมายความว่าราคาน้ำมันเชื้อเพลิงที่นำเข้าเพื่อใช้ในราชอาณาจักรราคาขายส่งหน้าโรงกลั่น หมายความว่าราคาขายส่งหน้าโรงกลั่นที่จำหน่ายให้แก่ผู้ค้าน้ำมันตามมาตรา ๗แห่งพระราชบัญญัติการค้าน้ำมันเชื้อเพลิง พ.ศ. ๒๕๔๓ราคาขายปลีก หมายความว่าราคาขายปลีกน้ำมันเชื้อเพลิงที่กำหนดโดยประกาศของคณะกรรมการกลางว่าด้วยราคาสินค้าและบริการหรือประกาศของคณะกรรมการส่วนจังหวัดว่าด้วยราคาสินค้าและบริการ แล้วแต่กรณีค่าการตลาด หมายความว่า ค่าใช้จ่ายต่างๆซึ่งรวมผลตอบแทนในการดำเนินธุรกิจของเจ้าของสถานีบริการซึ่งรับน้ำมันเชื้อเพลิงจากผู้ค้าน้ำมันและของผู้ค้าน้ำมันซึ่งรับน้ำมันเชื้อเพลิงจากผู้ผลิตและจำหน่ายน้ำมันเชื้อเพลิงจากโรงกลั่นเพื่อใช้ในราชอาณาจักรหรือจากผู้นำเข้าน้ำมันเชื้อเพลิงเพื่อใช้ในราชอาณาจักร แล้วแต่กรณีผู้ค้าน้ำมัน หมายความว่าผู้กระทำการค้าน้ำมันเชื้อเพลิงโดยซื้อสั่งนำเข้าหรือได้มาด้วยประการอื่นใดเพื่อจำหน่ายซึ่งมีปริมาณการค้าน้ำมันเชื้อเพลิงแต่ละชนิดหรือรวมกันทุกชนิดปีละตั้งแต่สองหมื่นเมตริกตันขึ้นไปภาษี หมายความว่า ภาษีสรรพสามิต และภาษีอื่นๆ ที่เรียกเก็บจากน้ำมันเชื้อเพลิงอัตราภาษีสูงสุด หมายความว่าอัตราภาษีสูงสุดของน้ำมันเชื้อเพลิงแต่ละชนิดที่กระทรวงการคลังมีอำนาจเรียกเก็บได้อัตราภาษีต่ำสุด หมายความว่าอัตราภาษีต่ำสุดของน้ำมันเชื้อเพลิงแต่ละชนิดที่กระทรวงการคลังมีอำนาจเรียกเก็บได้ผู้บรรจุก๊าซ หมายความว่าผู้ซึ่งได้รับอนุญาตเป็นผู้บรรจุก๊าซในถังก๊าซหุงต้มตามกฎหมายว่าด้วยโรงงานหรือกฎหมายว่าด้วยการบรรจุก๊าซเจ้าของสถานีบริการ หมายความรวมถึงผู้ค้าน้ำมันซึ่งเป็นเจ้าของสถานีบริการโดยให้ถือว่าผู้ค้าน้ำมันเป็นเจ้าของสถานีบริการแต่ละแห่งและในกรณีที่เจ้าของสถานีบริการไม่อยู่หรือไม่อาจปฏิบัติหน้าที่ตามคำสั่งนี้ได้ให้หมายความรวมถึงผู้ครอบครองหรือจัดการดูแลสถานีบริการด้วยคณะกรรมการ หมายความว่าคณะกรรมการบริหารนโยบายพลังงาน ซึ่งแต่งตั้งโดยคณะกรรมการนโยบายพลังงานแห่งชาติคณะอนุกรรมการ หมายความว่าคณะอนุกรรมการบริหารกองทุนน้ำมันเชื้อเพลิงซึ่งแต่งตั้งโดยคณะกรรมการบริหารนโยบายพลังงานปลัดกระทรวงพลังงาน หมายความรวมถึงผู้ซึ่งปลัดกระทรวงพลังงานมอบหมายด้วยข้อ๓ ให้จัดตั้งกองทุนเรียกว่า กองทุนน้ำมันเชื้อเพลิงประกอบด้วยเงินดังต่อไปนี้(๑) เงินกองทุนน้ำมันเชื้อเพลิงตามคำสั่งนายกรัฐมนตรีที่ ๑/๒๕๔๐ ลงวันที่ ๑๒ กันยายน พ.ศ.๒๕๔๐ เรื่องกำหนดมาตรการเพื่อแก้ไขและป้องกันภาวะการขาดแคลนน้ำมันเชื้อเพลิง(๒) เงินที่โอนมาจากกองทุนอื่น (ถ้ามี)(๓) เงินที่ส่งเข้ากองทุนตามคำสั่งนี้(๔) เงินงบประมาณที่รัฐบาลจัดสรรให้เป็นคราวๆ (ถ้ามี)(๕) เงินอื่นๆข้อ๔ ให้คณะกรรมการมีอำนาจหน้าที่ดังต่อไปนี้(๑) กำหนดหลักเกณฑ์สำหรับการคำนวณราคาและกำหนดราคาน้ำมันเชื้อเพลิงที่ทำในราชอาณาจักรราคาน้ำมันเชื้อเพลิงที่นำเข้าเพื่อใช้ในราชอาณาจักร(๒) กำหนดค่าการตลาดสำหรับการซื้อขายน้ำมันเชื้อเพลิง(๓) กำหนดค่าขนส่งไปยังคลังก๊าซและค่าใช้จ่ายในการเก็บรักษาก๊าซณ คลังก๊าซ ตลอดจนกำหนดราคาขายก๊าซ ณคลังก๊าซเป็นราคาเดียวกันทุกแห่งทั่วราชอาณาจักร(๔) กำหนดอัตราเงินส่งเข้ากองทุนหรืออัตราเงินชดเชยสำหรับก๊าซที่ซื้อหรือได้มาจากผู้รับสัมปทานตามกฎหมายว่าด้วยปิโตรเลียมซึ่งเป็นผู้ผลิตได้จากการแยกก๊าซธรรมชาติในราชอาณาจักรน้ำมันเชื้อเพลิงที่ทำในราชอาณาจักรน้ำมันเชื้อเพลิงที่นำเข้าเพื่อใช้ในราชอาณาจักร น้ำมันเชื้อเพลิงที่ส่งออกน้ำมันเชื้อเพลิงที่จำหน่ายให้แก่เรือเพื่อใช้เดินทางออกนอกราชอาณาจักรและก๊าซหุงต้มที่จำหน่ายให้แก่ประชาชน(๕) กำหนดชนิดของน้ำมันเชื้อเพลิงที่ไม่ต้องส่งเงินเข้ากองทุนหรือไม่ให้ได้รับเงินชดเชย(๖) กำหนดราคาขายส่งหน้าโรงกลั่นและคำนวณราคาขายปลีก(๗) พิจารณากำหนดอัตราภาษีให้อยู่ในระดับไม่ต่ำกว่าอัตราภาษีต่ำสุดและไม่สูงกว่าอัตราภาษีสูงสุด(๘) กำหนดให้โรงกลั่นแจ้งราคาขายส่งหน้าโรงกลั่นต่อคณะกรรมการ(๙) ปฏิบัติหน้าที่อื่นตามคำสั่งนี้(๑๐) ปฏิบัติหน้าที่ตามที่นายกรัฐมนตรีมอบหมายข้อ๕ให้ผู้อำนวยการสำนักงานนโยบายและแผนพลังงานมีอำนาจลงนามในประกาศคณะกรรมการบริหารนโยบายพลังงาน เกี่ยวกับการปฏิบัติงานของคณะกรรมการบริหารนโยบายพลังงานตามอำนาจหน้าที่ในข้อ๔ (๑) (๒) (๓) (๔) (๕) (๗) ของคำสั่งนี้ข้อ๖ให้ปลัดกระทรวงพลังงานเป็นผู้จัดการกองทุนมีอำนาจหน้าที่ในการจ่ายเงินกองทุนตามคำสั่งนี้ และตามที่คณะกรรมการกำหนดตามข้อ ๔ของคำสั่งนี้ ทั้งนี้โดยให้มีอำนาจกำหนดระเบียบเพื่อปฏิบัติการตามคำสั่งนี้ตามที่เห็นสมควรด้วยข้อ๗กองทุนน้ำมันเชื้อเพลิงอาจมีรายจ่าย ดังต่อไปนี้(๑) เป็นเงินจ่ายชดเชยตามอัตราที่คณะกรรมการกำหนดตามข้อ๔ ของคำสั่งนี้(๒) ค่าใช้จ่ายในการบริหารกองทุนน้ำมันเชื้อเพลิงตามหมวดรายจ่ายภายในวงเงินงบประมาณรายจ่ายประจำปีที่คณะกรรมการหรือคณะอนุกรรมการอนุมัติดังนี้-ค่าจ้างชั่วคราว-ค่าตอบแทนใช้สอยและวัสดุ-ค่าครุภัณฑ์-ค่าใช้จ่ายอื่นๆ ตามที่คณะกรรมการหรือคณะอนุกรรมการเห็นชอบ(๓) ค่าใช้จ่ายในการดำเนินการใดๆเพื่อแก้ไขและป้องกันภาวะการขาดแคลนน้ำมันเชื้อเพลิง(๔) ค่าใช้จ่ายในการดำเนินการใดๆเพื่อให้การเก็บเงินเข้ากองทุนน้ำมันเชื้อเพลิงหรือการจ่ายเงินชดเชยจากกองทุนน้ำมันเชื้อเพลิงเป็นไปอย่างครบถ้วนและมีประสิทธิภาพ(๕) ค่าใช้จ่ายอื่นๆตามที่คณะกรรมการหรือคณะอนุกรรมการเห็นชอบข้อ๘ ในกรณีที่คณะกรรมการกำหนดให้มีการส่งเงินเข้ากองทุนสำหรับน้ำมันเชื้อเพลิงที่ทำในราชอาณาจักรให้ผู้ผลิตน้ำมันเชื้อเพลิง ณโรงกลั่นและจำหน่ายเพื่อใช้ในราชอาณาจักรส่งเงินเข้ากองทุนตามปริมาณน้ำมันเชื้อเพลิงที่ผลิตและจำหน่ายเพื่อใช้ในราชอาณาจักรในอัตราที่คณะกรรมการประกาศกำหนดการส่งเงินเข้ากองทุนตามวรรคหนึ่งให้ส่งแก่กรมสรรพสามิตพร้อมกับการชำระภาษีสำหรับน้ำมันเชื้อเพลิง (ถ้ามี)ทั้งนี้ ตามระเบียบที่กรมสรรพสามิตกำหนดข้อ๙ในกรณีที่คณะกรรมการกำหนดให้มีการส่งเงินเข้ากองทุนสำหรับน้ำมันเชื้อเพลิงที่นำเข้าให้ผู้นำเข้าน้ำมันเชื้อเพลิงเพื่อใช้ในราชอาณาจักรส่งเงินเข้ากองทุนตามปริมาณน้ำมันเชื้อเพลิงที่นำเข้าเพื่อใช้ในราชอาณาจักรในอัตราที่คณะกรรมการกำหนดการส่งเงินเข้ากองทุนตามวรรคหนึ่งให้ส่งแก่ผู้รับชำระอากรขาเข้าพร้อมกับการชำระค่าภาษีอากรสำหรับน้ำมันเชื้อเพลิง (ถ้ามี)ทั้งนี้ ตามระเบียบที่กรมศุลกากรกำหนดข้อ๑๐ในกรณีที่คณะกรรมการกำหนดให้มีการจ่ายเงินชดเชยจากกองทุนสำหรับน้ำมันเชื้อเพลิงที่ทำในราชอาณาจักรให้ปลัดกระทรวงพลังงานสั่งจ่ายเงินจากกองทุนชดเชยให้แก่ผู้ผลิตน้ำมันเชื้อเพลิง ณโรงกลั่นและจำหน่ายเพื่อใช้ในราชอาณาจักรตามปริมาณน้ำมันเชื้อเพลิงที่ผลิตและจำหน่ายเพื่อใช้ในราชอาณาจักรในอัตราที่คณะกรรมการประกาศกำหนดการขอรับเงินชดเชยตามวรรคหนึ่งให้ยื่นรายการแจ้งชนิดและปริมาณน้ำมันเชื้อเพลิงดังกล่าวแก่กรมสรรพสามิตพร้อมกับการชำระภาษีสำหรับน้ำมันเชื้อเพลิง(ถ้ามี) และให้นำข้อ ๘ วรรคสองมาใช้บังคับโดยอนุโลมข้อ๑๑ในกรณีที่คณะกรรมการกำหนดให้มีการจ่ายเงินชดเชยจากกองทุนสำหรับน้ำมันเชื้อเพลิงนำเข้าให้ปลัดกระทรวงพลังงานสั่งจ่ายเงินจากกองทุนชดเชยให้แก่ผู้นำเข้าน้ำมันเชื้อเพลิงเพื่อใช้ในราชอาณาจักรตามปริมาณน้ำมันเชื้อเพลิงที่นำเข้าเพื่อใช้ในราชอาณาจักรในอัตราที่คณะกรรมการประกาศกำหนดการขอรับเงินชดเชยตามวรรคหนึ่งให้ยื่นรายการแจ้งชนิดและปริมาณน้ำมันเชื้อเพลิงดังกล่าวแก่ผู้รับชำระอากรขาเข้าพร้อมกับการชำระค่าภาษีอากรสำหรับน้ำมันเชื้อเพลิงนั้น(ถ้ามี) และให้นำข้อ ๙ วรรคสองมาใช้บังคับโดยอนุโลมข้อ๑๒ในกรณีที่มีการส่งออกน้ำมันเชื้อเพลิง(๑) ถ้าเป็นน้ำมันเชื้อเพลิงที่ต้องส่งเงินเข้ากองทุนให้ผู้ส่งออกได้รับยกเว้นไม่ต้องส่งเงินเข้ากองทุนแต่ถ้ามีการส่งเงินเข้ากองทุนแล้วให้ผู้ส่งออกขอคืนได้(๒) ถ้าเป็นน้ำมันเชื้อเพลิงที่จะได้รับเงินชดเชยจากกองทุนไม่ให้ผู้ส่งออกได้รับเงินชดเชยถ้ามีการได้รับเงินชดเชยจากกองทุนแล้วให้ผู้ส่งออกส่งเงินคืนกองทุนไม่ว่าผู้ส่งออกนั้นจะเป็นผู้ไดรับเงินชดเชยหรือไม่การขอรับยกเว้นไม่ต้องส่งเงินเข้ากองทุนการขอคืนเงิน และการส่งเงินคืนตามวรรคหนึ่งให้เป็นไปตามระเบียบของกรมสรรพสามิตหรือระเบียบของกรมศุลกากรแล้วแต่กรณีข้อ๑๓ในกรณีที่มีการขายหรือจำหน่ายน้ำมันเชื้อเพลิงให้แก่เรือเพื่อใช้เดินทางออกนอกราชอาณาจักร(๑) ถ้าเป็นน้ำมันเชื้อเพลิงที่จะได้รับเงินชดเชยจากกองทุนไม่ให้ผู้ขายหรือจำหน่ายน้ำมันเชื้อเพลิงนั้นได้รับเงินชดเชยถ้าได้รับเงินชดเชยจากกองทุนแล้วให้ผู้ขายหรือจำหน่ายน้ำมันเชื้อเพลิงนั้นส่งเงินคืนกองทุนไม่ว่าผู้ขายหรือจำหน่ายน้ำมันเชื้อเพลิงนั้นจะเป็นผู้ได้รับเงินชดเชยหรือไม่(๒) ถ้าเป็นน้ำมันเชื้อเพลิงที่ต้องส่งเงินเข้ากองทุนและส่งเงินเข้ากองทุนแล้วให้ผู้ขายหรือจำหน่ายน้ำมันเชื้อเพลิงนั้นได้รับเงินคืนจากกองทุนทั้งนี้ในอัตราที่คณะกรรมการประกาศกำหนดสำหรับน้ำมันเชื้อเพลิงชนิดเดียวกันที่ใช้บังคับในวันปล่อยเรือเพื่อเดินทางออกนอกราชอาณาจักรการส่งเงินคืนกองทุนและการขอเงินคืนตามวรรคหนึ่งให้เป็นไปตามระเบียบที่กรมศุลกากรกำหนดข้อ๑๔ในกรณีที่คณะกรรมการเห็นควรให้มีการกำหนดราคาขายปลีกให้กระทรวงพาณิชย์ปฏิบัติดังต่อไปนี้(๑) สั่งให้กรมการค้าภายในนำเสนอให้คณะกรรมการกลางว่าด้วยราคาสินค้าและบริการพิจารณากำหนดราคาขายปลีกน้ำมันเชื้อเพลิงในกรุงเทพมหานคร(๒) สั่งให้กรมการค้าภายในประสานงานกับคณะกรรมการส่วนจังหวัดว่าด้วยราคาสินค้าและบริการพิจารณาการกำหนดราคาขายปลีกน้ำมันเชื้อเพลิงในจังหวัดโดยคำนึงถึงอัตราค่าขนส่งที่เหมาะสมด้วยในกรณีที่คณะกรรมการให้กำหนดราคาขายปลีกเฉพาะในกรุงเทพมหานครให้ปฏิบัติตามความใน(๑) แต่ในกรณีที่คณะกรรมการให้กำหนดราคาขายปลีกเฉพาะในจังหวัดอื่นนอกจากกรุงเทพมหานครให้ปฏิบัติตามความใน(๒)ข้อ๑๕ในกรณีที่มีความจำเป็นเพื่อแก้ไขและป้องกันภาวะการขาดแคลนน้ำมันเชื้อเพลิงให้กรมธุรกิจพลังงานกระทรวงพลังงาน สั่งเป็นหนังสือให้ผู้ค้าน้ำมันแจ้งข้อมูลตามแบบที่กำหนด ดังต่อไปนี้(๑) แจ้งแผนการผลิต สั่ง นำเข้าและจำหน่ายน้ำมันเชื้อเพลิงล่วงหน้าอย่างน้อยหนึ่งเดือน(๒) แจ้งปริมาณ ราคาและสถานที่เก็บน้ำมันเชื้อเพลิงที่นำเข้าภายในสามวันนับแต่วันนำเข้า(๓) แจ้งปริมาณน้ำมันเชื้อเพลิงที่ซื้อหรือได้มาจำหน่ายและคงเหลือเป็นประจำเดือนละ ๓ ครั้ง ภายในกำหนดเวลาดังต่อนี้(ก) ครั้งที่ ๑ สำหรับการซื้อหรือได้มาและจำหน่ายระหว่างวันที่ ๑ ถึงวันที่ ๑๐ ของเดือน ภายในวันที่ ๑๓ ของเดือนเดียวกัน(ข) ครั้งที่ ๒ สำหรับการซื้อหรือได้มาและจำหน่ายระหว่างวันที่ ๑๑ ถึงวันที่ ๒๐ ของเดือน ภายในวันที่ ๒๓ ของเดือนเดียวกัน(ค) ครั้งที่ ๓ สำหรับการซื้อหรือได้มาและจำหน่ายระหว่างวันที่ ๒๑ ถึงวันสิ้นเดือน ภายในวันที่ ๓ ของเดือนถัดไปข้อ๑๖เพื่อให้ก๊าซสำหรับประชาชนใช้ในการหุงต้มอย่างพอเพียง ผู้ค้าน้ำมันตามมาตรา๗ แห่งพระราชบัญญัติการค้าน้ำมันเชื้อเพลิง พ.ศ. ๒๕๔๓ซึ่งขายหรือจำหน่ายก๊าซที่บรรจุในถังก๊าซหุงต้มต้องจัดให้มีการบรรจุก๊าซใส่ถังก๊าซหุงต้มและจำหน่ายให้ทั่วถึงทุกอำเภอที่มีการใช้ถังหุงต้มซึ่งแสดงเครื่องหมายการค้าของตนในการบรรจุก๊าซหรือจำหน่ายตามวรรคหนึ่งผู้ค้าน้ำมันดังกล่าวมอบหมายให้ผู้ค้าน้ำมันตามมาตรา ๗แห่งพระราชบัญญัติการค้าน้ำมันเชื้อเพลิง พ.ศ. ๒๕๔๓รายอื่น หรือผู้บรรจุก๊าซเป็นผู้ดำเนินการแทนได้โดยต้องได้รับอนุญาตจากอธิบดีกรมธุรกิจพลังงาน ทั้งนี้ การยื่นขออนุญาตการเปลี่ยนแปลง การยกเลิกและการดำเนินการอื่นๆที่เกี่ยวข้องให้เป็นไปตามระเบียบที่กรมธุรกิจพลังงานกำหนดผู้ค้าน้ำมันตามมาตรา๗ แห่งพระราชบัญญัติการค้าน้ำมันเชื้อเพลิง พ.ศ. ๒๕๔๓หรือผู้บรรจุก๊าซซึ่งดำเนินการแทนผู้ค้าน้ำมันดังกล่าวต้องทำการปิดผนึกลิ้น (Valve)ถังก๊าซหุงต้มทุกครั้งที่บรรจุก๊าซและต้องมีเครื่องหมายประจำตัวแสดงไว้ที่อุปกรณ์ปิดผนึกลิ้น(Seal) ถังก๊าซหุงต้มโดยต้องปฏิบัติให้เป็นไปตามระเบียบของกรมธุรกิจพลังงานในการขอรับเครื่องหมายประจำตัวการปิดผนึกลิ้น การแสดงเครื่องหมายประจำตัวและการดำเนินการอื่นๆ ที่จำเป็นเพื่อให้การปฏิบัติเป็นไปตามที่กำหนดไว้ข้างต้นเพื่อประโยชน์ในการตรวจสอบการปฏิบัติของผู้ค้าน้ำมันตามมาตรา๗ แห่งพระราชบัญญัติการค้าน้ำมันเชื้อเพลิง พ.ศ. ๒๕๔๓และผู้บรรจุก๊าซให้เป็นไปตามที่กำหนดในวรรคสามให้อธิบดีกรมธุรกิจพลังงานออกประกาศแต่งตั้งข้าราชการในกรมธุรกิจพลังงานสำนักงานปลัดกระทรวงพลังงาน กรมโรงงานอุตสาหกรรม และสำนักงานตำรวจแห่งชาติเป็นพนักงานเจ้าหน้าที่ รวมทั้งกำหนดการออกบัตรประจำตัวและการดำเนินการอื่นๆที่จำเป็นสำหรับการตรวจสอบในท้องที่กรุงเทพมหานครและต่างจังหวัดและให้ผู้ว่าราชการจังหวัดออกประกาศแต่งตั้งข้าราชการในสำนักงานพาณิชย์จังหวัดสำนักงานอุตสาหกรรมจังหวัด และกองบังคับการตำรวจภูธรจังหวัดเป็นพนักงานเจ้าหน้าที่รวมทั้ง กำหนดการออกบัตรประจำตัวและการดำเนินการอื่นๆที่จำเป็นสำหรับการตรวจสอบในท้องที่จังหวัดต่างๆ แต่ละจังหวัดผู้ค้าน้ำมันตามมาตรา๗ แห่งพระราชบัญญัติการค้าน้ำมันเชื้อเพลิง พ.ศ. ๒๕๔๓ผู้ที่ได้รับอนุญาตให้เป็นผู้ดำเนินการแทนผู้ค้าน้ำมันตามวรรคสองและผู้จำหน่ายก๊าซที่บรรจุใส่ถังก๊าซหุงต้มแล้วต้องยินยอมให้พนักงานเจ้าหน้าที่ที่ได้รับการแต่งตั้งตามวรรคสี่เข้าไปในสถานที่บรรจุก๊าซเก็บรักษาก๊าซ หรือจำหน่ายก๊าซเพื่อทำการตรวจสอบการปฏิบัติตามที่กำหนดในวรรคสามในกรณีที่พนักงานเจ้าหน้าที่ตรวจสอบพบว่าผู้ที่ได้รับอนุญาตให้เป็นผู้ดำเนินการแทนผู้ค้าน้ำมันตามวรรคสองปฏิบัติไม่ถูกต้องตามที่กำหนดในวรรคสามไม่ว่าจะถูกดำเนินคดีหรือไม่ ให้อธิบดีกรมธุรกิจพลังงานมีอำนาจสั่งเพิกถอนการอนุญาตตามวรรคสองได้ทุกรายและแจ้งให้ผู้ว่าราชการจังหวัดที่ตั้งของผู้ถูกเพิกถอนทราบและให้ผู้ว่าราชการจังหวัดมีอำนาจสั่งเพิกถอนได้เฉพาะรายที่ตั้งอยู่ในเขตจังหวัดของตนและแจ้งให้อธิบดีกรมธุรกิจพลังงานทราบข้อ๑๗ ห้ามมิให้ผู้ใดขายหรือจำหน่ายหรือมีไว้จำหน่ายซึ่งก๊าซที่บรรจุใส่ถังก๊าซหุงต้มแล้วโดยไม่มีอุปกรณ์ปิดผนึกลิ้นหรือเครื่องหมายประจำตัวตามที่กำหนดในข้อ๑๖ วรรคสามข้อ๑๘ห้ามมิให้ผู้ใดขายหรือจำหน่ายก๊าซให้แก่ผู้บรรจุก๊าซหรือฝากหรือกระทำด้วยวิธีการใดๆ ให้ผู้บรรจุก๊าซมีก๊าซอยู่ในครอบครองยกเว้นก๊าซที่ได้มาจากการเป็นผู้ดำเนินการบรรจุก๊าซแทนผู้ค้าน้ำมันตามข้อ ๑๖วรรคสอง หรือก๊าซที่บรรจุในถังก๊าซหุงต้มแล้วข้อ๑๙ห้ามมิให้ผู้ใดนอกจากผู้ค้าน้ำมันตามมาตรา ๗แห่งพระราชบัญญัติการค้าน้ำมันเชื้อเพลิง พ.ศ. ๒๕๔๓ขายหรือจำหน่ายก๊าซให้แก่สถานีบริการ ยกเว้นก๊าซที่บรรจุในถังก๊าซหุงต้มแล้วข้อ๒๐ ผู้บรรจุก๊าซต้อง(๑) ไม่ซื้อหรือรับก๊าซหรือรับฝากหรือกระทำด้วยวิธีการใดๆให้มีก๊าซอยู่ในครอบครองยกเว้นก๊าซที่ได้มาจากการเป็นผู้ดำเนินการบรรจุก๊าซแทนผู้ค้าน้ำมันตามข้อ ๑๖วรรคสอง หรือก๊าซที่บรรจุในถังก๊าซหุงต้มแล้ว(๒) ไม่นำก๊าซที่ได้มาจากการเป็นผู้ดำเนินการบรรจุก๊าซแทนผู้ค้าน้ำมันตามข้อ๑๖ วรรคสอง ไปขายหรือจำหน่าย หรือใช้ในการอื่นก่อนนำไปบรรจุใส่ถังก๊าซหุงต้มข้อ๒๑ เจ้าของสถานีบริการต้อง(๑) ไม่ซื้อหรือรับก๊าซจากผู้ใดนอกจากผู้ค้าน้ำมันตามมาตรา๗ แห่งพระราชบัญญัติการค้าน้ำมันเชื้อเพลิง พ.ศ. ๒๕๔๓ ยกเว้นก๊าซที่บรรจุในถังก๊าซหุงต้มแล้ว(๒) ไม่ขายหรือจำหน่ายก๊าซเป็นเชื้อเพลิงสำหรับยานพาหนะในวันและเวลาที่ทางราชการกำหนดห้ามสำหรับขายหรือจำหน่ายน้ำมันเชื้อเพลิงสำหรับยานพาหนะข้อ๒๒ ห้ามมิให้ผู้ใดนำก๊าซที่บรรจุในถังก๊าซหุงต้มไปใช้เป็นเชื้อเพลิงสำหรับยานพาหนะหรือถ่ายก๊าซออกจากถังก๊าซหุงต้มนอกสถานที่บรรจุก๊าซไม่ว่าจะกระทำด้วยวิธีการใดๆ ทั้งสิ้นข้อ๒๓ในกรณีที่มีการซื้อหรือได้มาซึ่งก๊าซจากผู้รับสัมปทานตามกฎหมายว่าด้วยการปิโตรเลียมซึ่งได้จากการแยกก๊าซธรรมชาติให้ผู้ซื้อหรือได้มาซึ่งก๊าซนั้นส่งเงินเข้ากองทุนหรือขอรับเงินชดเชยจากกองทุนในอัตราที่คณะกรรมการกำหนดการส่งเงินเข้ากองทุนหรือการขอรับเงินชดเชยจากกองทุนตามวรรคหนึ่งให้ยื่นรายการแจ้งชนิดและปริมาณก๊าซดังกล่าวแก่ผู้รับชำระค่าภาคหลวงก๊าซพร้อมกับการชำระค่าภาคหลวงสำหรับก๊าซ(ถ้ามี) ทั้งนี้ตามระเบียบที่กรมเชื้อเพลิงธรรมชาติกำหนดข้อ๒๔ ในกรณีที่ผู้ค้าน้ำมันตามมาตรา ๗แห่งพระราชบัญญัติการค้าน้ำมันเชื้อเพลิง พ.ศ. ๒๕๔๓ขายน้ำมันเชื้อเพลิงให้แก่ผู้ซึ่งนำน้ำมันเชื้อเพลิงนั้นไปใช้เป็นวัตถุดิบในโรงกลั่นหรือกรณีผู้นำเข้าน้ำมันเชื้อเพลิงเข้ามาใช้เป็นวัตถุดิบในโรงกลั่นทั้งนี้ยกเว้นน้ำมันเชื้อเพลิงที่นำไปใช้เป็นเชื้อเพลิง(๑) ถ้าเป็นน้ำมันเชื้อเพลิงที่ต้องส่งเงินเข้ากองทุนให้ผู้ค้าน้ำมันซึ่งขายหรือผู้ซึ่งนำเข้าน้ำมันเชื้อเพลิงนั้นได้รับการยกเว้นไม่ต้องส่งเงินเข้ากองทุนแต่ถ้ามีการส่งเงินเข้ากองทุนแล้วให้ขอคืนได้(๒) ถ้าเป็นน้ำมันเชื้อเพลิงที่จะได้รับเงินชดเชยจากกองทุนไม่ให้ผู้ค้าน้ำมันซึ่งขายหรือผู้ซึ่งนำเข้าน้ำมันเชื้อเพลิงนั้นได้รับเงินชดเชยแต่ถ้ามีการได้รับเงินชดเชยจากกองทุนแล้วให้ส่งเงินคืนกองทุนการขอรับยกเว้นไม่ต้องส่งเงินเข้ากองทุนการขอคืนเงินที่ส่งเข้ากองทุนและการส่งเงินคืนกองทุนตามวรรคหนึ่งให้เป็นไปตามระเบียบของกรมสรรพสามิตหรือระเบียบของกรมศุลกากร แล้วแต่กรณีข้อ๒๕ในกรณีที่ผู้มีหน้าที่ส่งเงินเข้ากองทุนไม่ส่งเงินเข้ากองทุนหรือส่งเงินเข้ากองทุนไม่ครบตามจำนวนที่ต้องส่งหรือไม่ส่งเงินคืนกองทุนภายในเวลาที่กำหนดให้ดำเนินการดังนี้(๑) ในกรณีที่ผู้นั้นเห็นเองว่า ตนมีกรณีดังกล่าวให้ผู้นั้นส่งเงินตามจำนวนที่ต้องส่ง หรือตามจำนวนที่ขาดหรือตามจำนวนที่ต้องคืนเข้ากองทุนพร้อมทั้งเงินเพิ่มในอัตราร้อยละสามต่อเดือนของจำนวนเงินดังกล่าวนับแต่วันที่ครบกำหนดส่งเงินเข้ากองทุน จนกว่าจะครบแก่กรมสรรพสามิตสำหรับผู้ผลิตน้ำมันเชื้อเพลิง ณโรงกลั่นและจำหน่ายเพื่อใช้ในราชอาณาจักรและผู้ส่งออกน้ำมันเชื้อเพลิงหรือแก่กรมศุลกากรสำหรับผู้นำเข้าน้ำมันเชื้อเพลิง และผู้ซึ่งขายหรือจำน่ายน้ำมันเชื้อเพลิงให้แก่เรือเพื่อใช้เดินทางออกนอกราชอาณาจักรแล้วแต่กรณี(๒) ในกรณีที่กรมสรรพสามิตสำหรับผู้ผลิตน้ำมันเชื้อเพลิงณ โรงกลั่นและจำหน่ายเพื่อใช้ในราชอาณาจักรและผู้ส่งออกน้ำมันเชื้อเพลิงหรือกรมศุลกากรสำหรับผู้นำเข้าน้ำมันเชื้อเพลิงและผู้ซึ่งขายหรือจำหน่ายน้ำมันเชื้อเพลิงให้แก่เรือเพื่อใช้เดินทางออกนอกราชอาณาจักรเป็นผู้ตรวจพบว่ามีกรณีดังกล่าว ให้กรมสรรพสามิตหรือกรมศุลกากร แล้วแต่กรณีแจ้งเป็นหนังสือให้ผู้มีหน้าที่ส่งเงินเข้ากองทุนส่งเงินตามจำนวนที่ต้องส่งหรือตามจำนวนที่ขาดหรือตามจำนวนที่ต้องคืนเข้ากองทุนพร้อมทั้งเงินเพิ่มในอัตราร้อยละหกต่อเดือนของจำนวนเงินดังกล่าวนับแต่วันที่ครบกำหนดส่งเงินเข้ากองทุนจนกว่าจะครบแก่กรมสรรพสามิตหรือกรมศุลกากรแล้วแต่กรณีภายในระยะเวลาที่กำหนดหากพ้นกำหนดระยะเวลาตาม(๒) แล้วผู้มีหน้าที่ส่งเงินเข้ากองทุนไม่ได้ส่งเงินพร้อมทั้งเงินเพิ่มหรือส่งไม่ครบตามจำนวนที่ต้องส่งให้กรมสรรพสามิตหรือกรมศุลกากรแล้วแต่กรณีดำเนินการให้มีการดำเนินคดีตามกฎหมายว่าด้วยการแก้ไขและป้องกันภาวะการขาดแคลนน้ำมันเชื้อเพลิงโดยเร็วให้ถือว่าเงินเพิ่มตาม(๑) และ (๒) เป็นเงินที่ต้องส่งเข้ากองทุนด้วย และในการคำนวณระยะเวลาเพื่อการคำนวณเงินเพิ่มตาม(๑) หรือ (๒)นั้น หากมีเศษของเดือนให้นับเป็นหนึ่งเดือนข้อ๒๖ เงินที่ส่งเข้ากองทุนและเงินชดเชยที่ได้รับจากกองทุนตามคำสั่งนี้ให้ถือเป็นรายจ่ายหรือเงินได้แล้วแต่กรณี ตามประมวลรัษฎากรข้อ๒๗ การขอรับเงินชดเชยตามคำสั่งนายกรัฐมนตรีที่ถูกยกเลิกตามข้อ๑ ของคำสั่งนี้ หากมิได้กระทำภายในเก้าสิบวันนับแต่วันที่คำสั่งนี้ใช้บังคับห้ามมิให้ปลัดกระทรวงพลังงานรับไว้พิจารณาข้อ๒๘บรรดาระเบียบและประกาศที่ออกตามคำสั่งนายกรัฐมนตรีที่ถูกยกเลิกตามข้อ ๑ของคำสั่งนี้ ให้นำมาใช้บังคับโดยอนุโลมเท่าที่ไม่ขัดหรือแย้งกับคำสั่งนี้จนกว่าจะมีระเบียบหรือประกาศที่ออกตามคำสั่งนี้ใช้บังคับทั้งนี้ระเบียบและประกาศดังกล่าวให้นำมาใช้บังคับกับการส่งเงินเข้ากองทุนการขอรับเงินชดเชย และการจ่ายเงินจากกองทุนทั้งในกรณีที่เป็นการปฏิบัติตามหรือในกรณีที่มีการฝ่าฝืนหรือไม่ปฏิบัติตามคำสั่งนายกรัฐมนตรีที่ถูกยกเลิกตามข้อ๑ ของคำสั่งนี้ ก่อนวันที่คำสั่งนี้ใช้บังคับด้วยข้อ๒๙ในกรณีที่มีปัญหาในการตีความเกี่ยวกับการปฏิบัติตามคำสั่งให้ผู้ซึ่งเกี่ยวข้องนำเสนอคณะกรรมการพิจารณาวินิจฉัยและให้คำวินิจฉัยดังกล่าวเป็นที่สุดข้อ๓๐ คำสั่งนี้ให้ใช้บังคับตั้งแต่วันที่๑ มกราคม พ.ศ. ๒๕๔๗ เป็นต้นไปสั่ง ณ วันที่ ๒๙ธันวาคม พ.ศ. ๒๕๔๖พันตำรวจโททักษิณ ชินวัตรนายกรัฐมนตรีญาณี/พิมพ์๒๐ พฤษภาคม ๒๕๔๗ศุภสรณ์/ทรงยศ/ตรวจ๒๖ พฤษภาคม ๒๕๔๗อภิญญา/ปรับปรุง๗ ตุลาคม ๒๕๕๗[๑] ราชกิจจานุเบกษา เล่ม๑๒๑/ตอนพิเศษ ๑๒ ง/หน้า ๔๘/๓๐ มกราคม ๒๕๔๗